Diari Oficial de la Generalitat Valenciana


Sumari del DOGV 5259, del 16-05-2006 (2006/5569)

RESOLUCIÓ de 10 de maig de 2006, de la directora general del Servici Valencià d'Ocupació i Formació, per la qual es dóna publicitat a les línies de crèdit i a l'import global màxim destinat a finançar la concessió de subvencions de diversos programes de foment d'ocupació, per a l'exercici 2006.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5259

Data del DOGV
:   16-05-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/5569


Data del document
:   10-05-2006

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * administració local
    * exclusió social
    * ajuda pública
    * atur de llarga duració
    * desenvolupament rural
    * creació d'ocupació
    * inserció professional
    * suport econòmic
    * iniciativa local d'ocupació
    * discapacitat
    * ajuda a l'ocupació
    * lluita contra l'atur

RESOLUCIÓ de 10 de maig de 2006, de la directora general del Servici Valencià d'Ocupació i Formació, per la qual es dóna publicitat a les línies de crèdit i a l'import global màxim destinat a finançar la concessió de subvencions de diversos programes de foment d'ocupació, per a l'exercici 2006. [2006/A5569]  
Amb data 3 i 4 de gener del 2006 van ser publicades en el Diari Oficial de la Generalitat Valenciana (DOGV núm. 5.169 i DOGV núm. 5.170), diverses ordres de la Conselleria d'Economia, Hisenda i Ocupació, per les quals es convocaven subvencions de diversos programes de foment d'ocupació, per a l'exercici pressupostari 2006.   
Així mateix, en data 23 de febrer del 2005 (DOGV núm. 4.952) es va publicar l'Ordre de 30 de desembre del 2004, de la Conselleria d'Economia, Hisenda i Ocupació, per la qual es regulen i convoquen subvencions destinades a la implantació de plans integrals d'ocupació per a la recol·locació de treballadors afectats per processos de reconversió o de reestructuració d'empreses, per al període 2005-2006.   
Després de la publicació de la Llei 15/2005, de 26 de desembre, de Pressupostos de la Generalitat Valenciana per a l'exercici 2006, de 26 de desembre del 2005 (DOGV de 30 de desembre del 2005), i d'acord amb el que estableix l'article 47 del Text Refós de la Llei d'Hisenda Pública de la Generalitat Valenciana, es publiquen els crèdits per a finançar els diferents programes, així com les línies pressupostàries al càrrec de les quals es realitzaran.  
En virtut d'això, i d'acord amb el que disposa la disposició addicional primera de les diferents convocatòries de la Conselleria d'Economia, Hisenda i Ocupació, per al 2006, resolc:  
Primer  
Programa de Foment d'Ocupació Pública d'Interés Social  
Les ajudes regulades en l'Ordre de 29 de desembre del 2005, de la Conselleria d'Economia, Hisenda i Ocupació, per la qual es convoquen les ajudes del Programa d'Ocupació Públic d'Interés Social, per a l'exercici 2006 (DOGV núm. 5.169, de 3 de gener del 2006), es finançaran a càrrec del subprograma 322.51, «Foment d'Ocupació», del Servici Valencià d'Ocupació i Formació, per un import global màxim de 92.347.763,00 euros, segons el detall de línies i d'imports que s'especifica a continuació:  
a) L'assignació pressupostària per a les ajudes del programa de subvencions en l'àmbit de col·laboració amb les corporacions locals per a la contractació de treballadors desocupats en la realització d'obres i de servicis d'interés general i social (EMCORP), establides en el capítol I del títol II de l'esmentada ordre, es finançaran per un import global màxim de 93.179.602,00 euros. Les ajudes per a la contractació de treballadors i l'adquisició d'equips de protecció individual (EPI) del programa d'ajudes a les actuacions mediambientals (PAMER), establides en el capítol II del títol II de l'esmentada ordre, serà d'una quantia màxima de 2.377.907.00 euros, i 720.571.00 euros respectivament. Totes a càrrec del capítol 4, codi línia T2941000.  
b) Les ajudes per a l'adquisició d'immobilitzat material del programa d'ajudes a les actuacions mediambientals (PAMER), establides en el capítol II del títol II de l'esmentada ordre es finançaran a càrrec del capítol 7, codi línia T2451000, per un import global màxim de 261.000,00 euros.  
c) Les ajudes del programa de subvencions en l'àmbit de la col·laboració amb òrgans de l'administració general de l'Estat i els seus organismes autònoms, amb les entitats autònomes de la Generalitat Valenciana, universitats i institucions sense ànim de lucre, amb seu a la Comunitat Valenciana, per a la contractació de treballadors desocupats per a la realització d'obres i de servicis d'interés general i social (EMORGA), establides en el capítol III del títol II de l'esmentada ordre, es finançaran a càrrec del capítol 4, codi línia T2941000, per un import global màxim de 6.789.700,00 euros.  
Segon  
Programa de Foment d'Ocupació en zones d'interior  
Les ajudes regulades en l'Ordre de 21 de desembre del 2005, de la Conselleria d'Economia, Hisenda i Ocupació, per la qual es convoquen subvencions destinades a les corporacions locals en el marc del Pla de Manteniment dels Servicis Públics en les zones d'interior, per a l'exercici 2006 (DOGV núm. 5.169, de 3 de gener del 2006), es finançaran a càrrec del capítol 4, codi línia T2941000, subprograma 322.51, per un import global màxim de 2.500.000,00 euros.   
Tercer  
Pla Integral d'ocupació per a col·lectius de desocupats majors de 45 anys o en situació de desocupació de llarga duració  
Les ajudes regulades en l'Ordre de 21 de desembre del 2005, de la Conselleria d'Economia, Hisenda i Ocupació, per la qual es regulen i convoquen subvencions destinades a la implantació de plans integrals d'ocupació per a col·lectius de desocupats majors de 45 anys o en situació de desocupació de llarga duració, per al període 2006-2007 (DOGV núm. 5.169, de 3 de gener del 2006), es finançaran a càrrec del capítol 4 del subprograma 322.51, «Foment d'Ocupació», del Servici Valencià d'Ocupació i Formació, d'acord amb els imports i les línies següents:  
1. Pla Integral d'Ocupació per a desocupats majors de 45 anys, codi de línia T5605000:   
a) Les ajudes destinades a les entitats promotores d'acord amb l'article 4.1 de l'ordre, es finançaran amb un import màxim de 4.000.000,00 euros. D'aquesta quantitat, 2.000.000,00 euros, dels quals 1.300.000,00 euros estan finançats pel Fons Social Europeu, s'abonaran a càrrec del pressupost de l'any 2006. Els 2.000.000,00 euros restants, dels quals 1.300.000,00 euros estaran finançats pel Fons Social Europeu, s'abonaran a càrrec del pressupost de 2007, sempre que existisca crèdit adequat i suficient en els pressupostos de la Generalitat Valenciana per a aquest exercici.  
b) Les ajudes destinades a les entitats ocupadores d'acord amb l'article 4.2 de l'Ordre, per a l'exercici 2006 es finançaran amb un import màxim de 600.000,00 euros, dels quals 390.000,00 euros estan finançats pel Fons Social Europeu.  
2. Pla Integral d'Ocupació per a desocupats que tinguen la consideració d'aturats de llarga duració, codi de línia T5605000:  
a) Les ajudes destinades a les entitats promotores d'acord amb l'article 4.1 de l'ordre, es finançaran amb un import màxim de 3.000.000,00 euros. D'aquesta quantitat, 1.500.000,00 euros, dels quals 975.000,00 euros estan finançats pel Fons Social Europeu, s'abonaran a càrrec del pressupost de l'any 2006. L'1.500.000,00 euros restants, dels quals 975.000,00 euros estaran finançats pel Fons Social Europeu, s'abonaran a càrrec del pressupost de 2007, sempre que existisca crèdit adequat i suficient en els pressupostos de la Generalitat Valenciana per a aquest exercici.  
b) Les ajudes destinades a les entitats ocupadores d'acord amb l'article 4.2 de l'ordre, per a l'exercici 2006 es finançaran amb un import màxim de 350.000,00 euros, dels quals 65.000,00 euros estan finançats pel Fons Social Europeu.  
Quart  
Pla Integral d'Ocupació amb suport i plans integrals d'ocupació per a persones amb discapacitat  
Les ajudes regulades en l'Ordre de 29 de desembre del 2005, de la Conselleria d'Economia, Hisenda i Ocupació, per la qual es regulen i convoquen subvencions destinades a la implantació de plans integrals d'ocupació amb suport i plans integrals d'ocupació per a persones amb discapacitat, per al període 2006-2007 (DOGV núm. 5.169, de 3 de gener del 2006), es finançaran a càrrec del capítol 4 del subprograma 322.51, «Foment d'Ocupació», del Servici Valencià d'Ocupació i Formació, codi línia T2240000, d'acord amb els imports següents:  
a) Les ajudes destinades a les entitats promotores d'acord amb el que estableix l'ordre, es finançaran amb un import màxim de 2.600.000,00 euros. D'aquesta quantitat, 1.300.000,00 euros, dels quals 910.000,00 euros estan finançats pel Fons Social Europeu, s'abonaran a càrrec del pressupost de l'any 2006. L'1.300.000,00 euros restants dels quals 910.000,00 euros estaran finançats pel Fons Social Europeu, s'abonaran a càrrec del pressupost de 2007, sempre que existisca crèdit adequat i suficient en els pressupostos de la Generalitat Valenciana per a aquest exercici.  
b) Les ajudes destinades a les entitats ocupadores d'acord amb el que estableix l'ordre, per a l'exercici 2006 es finançaran amb un import màxim de 200.000,00 euros, dels quals 70.000,00 euros estan finançats pel Fons Social Europeu.  
Cinqué  
Pla Integral d'ocupació per a persones desocupades en situació o risc d'exclusió social  
Les ajudes regulades en l'Ordre de 26 de desembre del 2005, de la Conselleria d'Economia, Hisenda i Ocupació, per la qual es regulen i convoquen subvencions destinades a la implantació de plans integrals d'ocupació per a persones desocupades en situació o risc d'exclusió social, per al període 2006-2007 (DOGV núm. 5.170, de 4 de gener del 2006), es finançaran a càrrec del capítol 4 del subprograma 322.51, «Foment d'Ocupació», del Servici Valencià d'Ocupació i Formació, codi de línia T4154000 d'acord amb els imports següents:  
a) Les ajudes destinades a les entitats promotores d'acord amb l'article 3.1 de l'ordre, es finançaran amb un import màxim de 3.200.000,00 euros. D'aquesta quantitat, 1.600.000,00 euros, dels quals 1.120.000,00 euros estan finançats pel Fons Social Europeu, s'abonaran a càrrec del pressupost de l'any 2006. L'1.600.000,00 euros restants dels quals 1.120.000,00 euros estaran finançats pel Fons Social Europeu, s'abonaran a càrrec del pressupost de 2007, sempre que existisca crèdit adequat i suficient en els pressupostos de la Generalitat Valenciana per a aquest exercici.  
b) Les ajudes destinades a les entitats ocupadores d'acord amb l'article 3.2 de l'ordre, per a l'exercici 2006 es finançaran amb un import màxim de 400.000,00 euros, dels quals 56.700,00 euros estan finançats pel Fons Social Europeu.  
Sisé  
Plans integrals d'ocupació per a la recol·locació de treballadors afectats per processos de reconversió o de reestructuració d'empreses   
Les ajudes regulades en l'Ordre de 30 de desembre del 2004, de la Conselleria d'Economia, Hisenda i Ocupació, per la qual es regulen i convoquen subvencions destinades a la implantació de plans integrals d'ocupació per a la recol·locació de treballadors afectats per processos de reconversió o reestructuració d'empreses, per al període 2005-2006 (DOGV núm. 4.952 de 23 de febrer del 2005), es finançaran a càrrec del capítol 4 del subprograma 322.51, «Foment d'Ocupació», del Servici Valencià d'Ocupació i Formació, línia codi T5631000, d'acord amb els imports següents:   
Les ajudes destinades a les entitats ocupadores d'acord amb l'article 4.2 de l'ordre per a l'exercici 2006, es finançaran amb un import màxim de 200.000,00 euros, dels quals 130.000,00 euros són finançats pel Fons Social Europeu.   
Seté  
El règim de pagaments i justificacions de les ajudes es realitzaran en els termes establits en la convocatòria específica i en les corresponents resolucions aprovatòries de concessió d'ajudes.  
Contra el present acte, que posa fi a la via administrativa, els interessats podran interposar-hi un recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant d'aquest mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la legislació vigent.  
En el supòsit que les entitats interessades foren administracions públiques, es podrà interposar un recurs contenciós administratiu davant del mateix òrgan jurisdiccional, de conformitat amb el que estableixen els articles 10, 44 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que s'haguera produït el requeriment a què fa referència l'article 44 de la mencionada llei, i en aquest cas l'esmentat termini comptarà des de l'endemà del dia en què es reba la comunicació de l'acord exprés o s'entenga presumptament rebutjat.  
València, 10 de maig de 2006.. La directora general del Servici Valencià d'Ocupació i Formació: Ana Encabo Balbín.